**Projektas**

|  |
| --- |
| PLUNGĖS RAJONO SAVIVALDYBĖSTARYBA |
| **SPRENDIMAS** |
| **DĖL 2023 METŲ NEKILNOJAMOJO TURTO MOKESČIO TARIFO NUSTATYMO** |
| 2022 m. gegužės 26 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos nekilnojamojo turto mokesčio įstatymo 6 straipsnio 2 dalimi, Plungės rajono savivaldybės taryba n u s p r e n d ž i a :

1. Nustatyti Plungės rajono savivaldybės teritorijoje 2023 metams nekilnojamojo turto mokesčio tarifus:

1.1. 0,5 procento nekilnojamojo turto mokestinės vertės nekilnojamajam turtui, išskyrus nekilnojamąjį turtą, nurodytą 1.2. papunktyje;

1.2. 3 procentų nekilnojamojo turto mokestinės vertės nekilnojamajam turtui, kuris yra netvarkomas arba apleistas, arba nenaudojamas, arba naudojamas ne pagal paskirtį.

2. Įpareigoti Savivaldybės administraciją parengti ir teikti Savivaldybės tarybai tvirtinti netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašą.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Rengė Finansų ir biudžeto skyriaus vedėja Daiva Mažeikienė

**PLUNGĖS RAJONO SAVIVALDYBĖS ADMINISTRACIJOS**

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL 2023 METŲ NEKILNOJAMOJO TURTO MOKESČIO TARIFO NUSTATYMO“**

2022 m. gegužės 9 d.

Plungė

**1. Parengto teisės akto projekto tikslai, problemos esmė.**

Teikiamo sprendimo projekto tikslas – patvirtinti Plungės rajono savivaldybės teritorijoje nekilnojamojo turto mokesčio tarifą 2023 metams.

**2. Kaip šiuo metu yra sprendžiami projekte aptarti klausimai.**

Nekilnojamojo turto mokesčio tarifas nustatomas 2023 metams.

**3. Kodėl būtina priimti sprendimą, kokių pozityvių rezultatų laukiama.**

Nekilnojamojo turto įstatymo 6 straipsnis įpareigoja Savivaldybės tarybą kasmet ateinantiems, metams, nustatyti Plungės rajono savivaldybės teritorijoje nekilnojamojo turto mokesčio tarifą.

**4. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 37 punktas ir Lietuvos Respublikos nekilnojamojo turto mokesčio įstatymo 6 straipsnio 2 dalis.

**5. Pateikti skaičiavimus, išlaidų sąmatas, nurodyti finansavimo šaltinius.**

Mokesčio tarifas 2023 m. siūlomas toks pat kaip ir 2022 metams. 2022 metais Savivaldybės biudžete pajamų iš nekilnojamojo turto mokesčio planas - 410 tūkst. eurų. 2021 metais nekilnojamojo turto mokesčio gauta 426,4 tūkst. eurų, 2020 metais nekilnojamojo turto mokesčio gauta 403,9 tūkst. eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos finansų ir biudžeto skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Paskelbti šį sprendimą Teisės aktų registre, rajono spaudoje ir Savivaldybės interneto svetainėje www.plunge.lt

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Rengėja Finansų ir biudžeto skyriaus vedėja Daiva Mažeikienė